ທ່ານຮອງປະທານສະພາປຶກສາການເມືອງປະຊາຊົນແຫ່ງຊາດຈີນຕ້ອນຮັບຄະນະຜູ້ແທນຫວຽດນາມ
ທ່ານ ຫວານຈາງ, ຮອງປະທານສະພາປຶກສາການເມືອງປະຊາຊົນແຫ່ງຊາດຈີນ
ຕ້ອນຮັບຄະນະຜູ້ແທນຫວຽດນາມເຂົ້າຮ່ວມເວທີປາໄສປະຊາຊົນ ຫວຽດນາມ - ຈີນ
ພາບ:dangcongsan
ຕອນເຊົ້າວັນທີ 9/12 ທີ່ຫໍສະພາແຫ່ງຊາດປະຊາຊົນຈີນຢູ່ນະຄອນຫລວງ ປັກກີງ ປະເທດຈີນ, ທ່ານ ຫວານຈາງ, ຮອງປະທານສະພາປຶກສາການເມືອງປະຊາຊົນແຫ່ງຊາດຈີນ ໄດ້ໃຫ້ການຕ້ອນຮັບຄະນະຜູ້ແທນຫວຽດນາມເຂົ້າຮ່ວມເວທີປາໄສປະຊາຊົນ ຫວຽດນາມ - ຈີນ ຄັ້ງທີ 8 ຊື່ງດຳເນີນຢູ່ນະຄອນ ຫັງເຈົາ.
ທີ່ການຕ້ອນຮັບ, ທ່ານຮອງ ປະທານສະພາປຶກສາການເມືອງປະຊາຊົນແຫ່ງຊາດຈີນ ຫວານຈາງ ໄດ້ຢືນຢັນວ່າ: ພັກ, ລັດຖະບານ ແລະ ປະຊາຊົນຈີນ ມີຄວາມປາດຖະຫນາ ແລະ ຕັດສິນໃຈປັບປຸງ, ພັດທະນາການພົວພັນຄູ່ຮ່ວມມືຍຸດທະສາດຮອບດ້ານກັບຫວຽດນາມຢ່າງບໍ່ຢຸດຢັ້ງ. ທ່ານ ຫວາງຈາງ ສະແດງຄວາມປິຕິຊົມຊື່ນເມື່ອເຫັນວ່າ ມີວິສາຫະກິດຈີນ ຈຳນວນຫນຶ່ງພວມເຄື່ອນໄຫວສຳເລັດຜົນຢູ່ຫວຽດນາມ. ຕາງຫນ້າໃຫ້ຄະນະຜູ້ແທນຫວຽດນາມ, ທ່ານ ຟ້າມວັນເຈືອງ, ຮອງປະທານສະຫະພັນບັນດາອົງການຈັດຕັ້ງມິດຕະພາບຫວຽດນາມ ໄດ້ເຫັນດີເປັນເອກະພາບ ຈະຮັກສາ ແລະ ສືບຕໍ່ເສີມສ້າງໄມຕິຈິດມິດຕະພາບລະຫວ່າງປະຊາຊົນສອງປະເທດ, ພອ້ມກັນມານະພະຍາຍາມເພື່ອນຳການພົວພັນລະຫວ່າງປະຊາຊົນສອງປະເທດນັບມື້ນັບສະຫນິດຕິດພັນກວ່າ.
(ແຫຼ່ງຄັດຈາກ VOV)